**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2019,**

**ktorým sa dopĺňa zákon Národnej rady Slovenskej republiky č. 552/2003 Z. z. o výkone práce vo verejnom záujme.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 552/2003 Z. z. o výkone práce vo verejnom záujme v znení zákona Národnej rady Slovenskej republiky č. [365/2004 Z. z.](http://www.zakonypreludi.sk/zz/2004-365), zákona Národnej rady Slovenskej republiky č. 369[/2004 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 330[/2007 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 490[/2008 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 151[/2010 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 257[/2011 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 361[/2012 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 103[/2014 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 307[/2014 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 375[/2015 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 364[/2016 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 55[/2017 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 243[/2017 Z. z.](http://www.zakonypreludi.sk/zz/2004-564), zákona Národnej rady Slovenskej republiky č. 177[/2018 Z. z.](http://www.zakonypreludi.sk/zz/2004-564) sa dopĺňa takto:

1. V § 5 ods. 1 sa za poslednú vetu vkladá nová veta, ktorá znie:

„ Funkčné obdobie vedúceho zamestnanca, ktorý vykonáva funkciu štatutárneho orgánu je päť rokov.“

2. V § 5 ods. 5 sa za poslednú vetu vkladá nová veta, ktorá znie:

„ Súčasťou výberového konania na pracovnú pozíciu vedúceho zamestnanca, ktorý vykonáva funkciu štatutárneho orgánu je vždy verejné vypočutie uchádzačov.“

3. V § 5 sa v ods. 9 ruší bodka a vkladá sa nové slovné spojenie, ktoré znie:

„ A jedenkrát tou istou osobou.“

4. Za §14a sa vkladá nové ustanovenie §14b, ktorý vrátane nadpisu znie:

**„§14b Prechodné ustanovenia účinné k 1. septembru 2019**

**(1)** Ustanoveniami tohto zákona sa spravujú aj pracovnoprávne vzťahy, ktoré vznikli pred 1. septembrom 2019. Právne úkony urobené pred 1. septembrom 2019 a nároky, ktoré z nich vznikli, sa posudzujú podľa právnej úpravy platnej do 31. augusta 2019.

**(2)** Ak vedúci zamestnanec, ktorý vykonáva funkciu štatutárneho zástupcu, nie je na tejto pracovnej pozícii dlhšie ako päť rokov k účinnosti tohto zákona, vykonáva svoju prácu na tejto pracovnej pozícii naďalej do riadneho naplnenia funkčného obdobia. V opačnom prípade je zamestnávateľ podľa zákonom stanovených podmienok povinný vyhlásiť nové výberové konanie na miesto vedúceho zamestnanca, ktorý vykonáva funkciu štatutárneho zástupcu.“

**Čl. II**

Tento zákon nadobúda účinnosť 1. septembra 2019.